"ফোর্ড ভার্সাস ফেরারি" চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৩০শে আগস্ট টেলুরাইড চলচ্চিত্র উৎসবে, এবং ১৫ই নভেম্বর টুয়েন্টিয়েথ সেঞ্চুরি ফক্সের পরিবেশনায় মার্কিন যুক্তরাষ্ট্রের প্রেক্ষাগৃহে মুক্তি পায়। চলচ্চিত্রটি বিশ্বব্যাপী $২২৩ মিলিয়ন আয় করে এবং সমালোচকদের নিকট থেকে প্রশংসা লাভ করে, তার মূলত এর অভিনয় ও গাড়ির দৌড়ের দৃশ্যগুলোর প্রশংসা করেন। এটি ন্যাশনাল বোর্ড অব রিভিউয়ের এই বছরের সেরা দশ চলচ্চিত্রের তালিকায় স্থান পায়, এবং ৯২তম একাডেমি পুরস্কারে শ্রেষ্ঠ চলচ্চিত্রসহ চারটি বিভাগে মনোনয়ন লাভ করে এবং শ্রেষ্ঠ চলচ্চিত্র সম্পাদনা ও শ্রেষ্ঠ শব্দ সম্পাদনা বিভাগে পুরস্কৃত হয়। এছাড়া বেল তার অভিনয়ের জন্য সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার ও সেরা অভিনেতা বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন।